เรื่องร้องเรียน: ขับรถจักรยานยนต์ย้อนศรอย่างเร็วบนทางเท้า เกือบเฉี่ยวชนคนเดินบนทางเท้าจากทางด้านหลัง . ปัญหาเดิมๆ จุดเดิมๆ เสากล้องวงจรปิดก็อยู่ตรงนั้น แต่เท่าที่ทราบจากการตอบกลับ ทางเขตธนบุรีไม่เคยดำเนินการใดๆ ได้ นอกจากให้เทศกิจมาถ่ายรูปชี้นิ้ว+บอกไม่พบตัวผู้กระทำความผิด+จะกวดขันต่อไป ในอีก 2-3 วันถัดไป . คงต้องรอให้มีการเฉี่ยวชน+เป็นข่าวดัง ทางเขตถึงจะดำเนินการจริงจัง ระบบราชการของประเทศด้อยพัฒนาโดยแท้
การดำเนินการของเจ้าหน้าที่: วันจันทร์ที่ 3 เมษายน 2566 เจ้าหน้าที่เทศกิจ ชุดสายตรวจ 255 ตรวจสอบเหตุร้องทุกข์กรณีรถจักรยานยนต์จอดหรือขับขี่บนทางเท้า บริเวณหน้าศูนย์รถโตโยต้า ถนนประชาธิปก ขอรายงานผลการดำเนินงานดังนี้ 1. ขณะตรวจสอบ จนท.ไม่พบผู้ฝ่าฝืนกระทำความผิด เนื่องจากผู้กระทำความผิดเห็น จนท.ก็จะไม่ขึ้นมาขับขี่ 2. กรณีกล้องวงจรปิดที่ติดตั้งโดยสำนักการจราจรและขนส่ง วัตถุประสงค์เพื่อการอื่น มิได้เป็นการติดตั้งเพื่อเป็นการตรวจจับผู้ฝ่าฝืนการขับขี่รถบนทางเท้า 3. ด้วยภารกิจของ จนท. ที่มีหลายด้านจึงไม่อาจจะมาอยู่ประจำบริเวณดังกล่าวได้ตลอดเวลา 4. ในระหว่างดำเนินการหาแนวทางแก้ไข จนท.ก็จะลงตรวจพื้นที่อย่างต่อเนื่องต่อไป
ความเห็นของผู้แจ้ง: รอให้รถจักรยานต์วิ่งสวนเลนบนทางเท้าชนคนใช้ฟุตบาทบาดเจ็บ/ตาย + เป็นข่าวก่อน ทางเขตค่อยตระหนักถึงชีวิตประชาชนก็ได้ ขอบคุณที่อุตส่าห์เสียสละเวลามาถ่ายรูป
พื้นที่: แขวงหิรัญรูจี เขตธนบุรี กรุงเทพมหานคร